Andres Lutsar

Andres Lutsar (9. märts 1937 Erastvere vald, Võrumaa – 30. september 2007 Tallinn) oli Eesti judotreener, sportlane ja Eesti judoliikumise rajaja.

Andres Lutsar lõpetas 1961. aastal Tartu Riikliku Ülikooli kehakultuuriteaduskonna. Pärast seda töötas treenerina. 1972. aastal asutas Lutsar judoklubi Aita (praegune Aitado), hiljem oli selle president. Ta ise tuli 10 korral Eesti meistriks sambos ja kahel korral akrobaatilistes hüpetes.

Lutsar tegi 1969. aastal sambovõtete juhendajana kaasa filmi "Viimne reliikvia" võtetel ning kaskadöörina filmides "Viimne reliikvia" ja "Tulivesi". Lavastas Salme Kultuurikeskuse teatris näidendi "Meisterdetektiiv Kalle Blomkvist".

Andres Lutsar kirjutas judo- ja enesekaitseteemalisi raamatuid (sh "Judo meile" ja "Väike judoõpik") ja artikleid ajakirjandusväljaannetele.

Judoliikumise rajaja Jigorō Kanō eeskuju vääriliselt oli ka Andres Lutsar mitmekülgselt andekas. Ta tegeles peale judopedagoogi ülesannete ka filosoofiaga ning rääkis lisaks emakeelele vene, soome ja inglise keelt. Karismaatilise ja humoorika õhtujuhina juhtis Lutsar nii pulmi kui ka peoõhtuid.  

Andres Lutsar suri 30. septembril 2007 Tallinnas ning ta maeti 6. oktoobril 2007 Metsakalmistulehttp://www.kalmistud.ee/g1/haudi?action=hauaplats&filter_hauaplats_hauaplats=84811. 

Tunnustus
 NSV Liidu meistersportlane sambos
 Kalevi auliige
 1997 aasta õpetaja
 2000 Eesti Kultuurkapitali kehakultuuri ja spordi sihtkapitali aastapreemia (rahvusvahelise tasemega judokate ettevalmistamine, sportlike eluviiside propageerimine)
 2001 Eesti Punase Risti V klassi teenetemärk
 2006 Eesti Vabariigi spordipreemia (elutööpreemia – pikaajalise tegevuse ja silmapaistvate tulemuste eest judo arendaja ja treenerina)
 2006 Tallinna teenetemärk
 2008 Haabersti elutöö preemia (postuumselt)

Tuntud õpilasi
 Indrek Pertelson
 Martin Padar

Isiklikku
Andres Lutsaril on abielust Aime Lutsariga poeg Jaan Lutsar, kes jätkab ka judokooli Aitado juhatamist ja treeninguid. 

 Viited 

 Välislingid 
 Järelehüüe Eesti Päevalehes 2. oktoober 2007
 Lahkus teenekas judopedagoog Andres Lutsar


Kategooria:Eesti maadlejad
Kategooria:Eesti judokad
Kategooria:Eesti sambomaadlejad
Kategooria:Eesti treenerid
Kategooria:Eesti Punase Risti V klassi teenetemärgi kavalerid
Kategooria:Metsakalmistule maetud
Kategooria:Sündinud 1937
Kategooria:Surnud 2007